കോടതി വധശിക്ഷയ്ക്ക് വിധിച്ച സ്ത്രീയ്ക്ക് വേണ്ടി ശബ്ദമുയര്ത്തി മനുഷ്യാവകാശപ്രവര്ത്തകര്: 9 മക്കള് അനാഥരാകുമെന്ന് വാദം മലേഷ്യ: മയക്കുമരുന്ന് വില്ക്കാന് ശ്രമിച്ച സംഭവത്തില് അറസ്റ്റിലായ 55 കാരിയായ സ്ത്രീയ്ക്ക് വധശിക്ഷ വിധിച്ച് മലേഷ്യ. മത്സ്യക്കച്ചവടക്കാരിയായ ഹൈറൂണ് ജല്മാനിയാണ് വധശിക്ഷയ്ക്ക് വിധിക്കപ്പെട്ടത്. മലേഷ്യയിലെ സബാഹിലെ താവൗ ഹൈക്കോടതിയാണ് ജല്മാനിയ്ക്ക് വധശിക്ഷ വിധിച്ചത്. ഒക്ടോബര് 15 ന് പ്രഖ്യാപിച്ച വിധികേട്ട് പൊട്ടിക്കരയുന്ന ജല്മാനിയുടെ വീഡിയോ സോഷ്യല് മീഡിയകളില് വൈറലാകുന്നു. ഭര്ത്താവില്ലാത്ത സ്ത്രീ, മത്സ്യക്കച്ചവടം നടത്തി മാത്രം ലഭിക്കുന്ന തുച്ഛമായ വരുമാനത്തിലൂടെയാണ് സ്ത്രീ കഴിയുന്നതെന്നും ഇവര്ക്ക് ഒന്പത് മക്കളുണ്ടെന്നും മനുഷ്യാവകാശ പ്രവര്ത്തകര് വാദിച്ചു. ഇവര് വധശിക്ഷയ്ക്ക് വിധേയരായാല് മക്കള് അനാഥരാകുമെന്നാണ് ഇവരുടെ വാദം. സ്ത്രീകളുടെ അവകാശങ്ങളെക്കുറിച്ചും, വധശിക്ഷയെക്കുറിച്ചും രാജ്യത്ത് ചര്ച്ചകള് ചൂടുപിടിക്കുകയാണ്. 2018 ജനുവരിയില് 113.9 ഗ്രാം മെത്ത് കൈവശം വച്ചതിനാണ് അവള് പിടിക്കപ്പെട്ടത്. വാദം നടക്കുകയായിരുന്നെങ്കിലും സ്ത്രീ തന്നെ വധശിക്ഷയ്ക്ക് വിധിക്കുമെന്ന് പ്രതീക്ഷിച്ചിരുന്നില്ല. മലേഷ്യന് നിയമമനുസരിച്ച്, 50 ഗ്രാമില് കൂടുതല് മെത്ത് കൈവശം വച്ചിരിക്കുന്നവര്ക്ക് നിര്ബന്ധമായും വധശിക്ഷ ലഭിക്കും. ചൈന, ഇറാന്, സൗദി അറേബ്യ, വിയറ്റ്നാം, സിംഗപ്പൂര് തുടങ്ങി ചുരുക്കം ചില രാജ്യങ്ങള് മാത്രമാണ് മയക്കുമരുന്നുമായി ബന്ധപ്പെട്ട കുറ്റങ്ങള്ക്ക് വധശിക്ഷ നല്കുന്നത്. മലേഷ്യയില് വധശിക്ഷയ്ക്ക് വിധിക്കപ്പെട്ട മിക്ക സ്ത്രീകളും മയക്കുമരുന്ന് കടത്തുമായി ബന്ധപ്പെട്ട് ശിക്ഷിക്കപ്പെട്ടവരാണ്. എന്നാല്, ഇതിന് ഇവരെ പ്രേരിപ്പിക്കുന്നത് അവരുടെ ചുറ്റുപാടും സാമ്ബത്തികസ്ഥിതിയുമാണെന്ന് ആരോപണം ഉയരുന്നുണ്ട്. Tags Crime Malesia Sentenced to death Hairun Jalmani shortlink